open-index/open-wikipedia-markdown huggingface dataset:
Varaha (Vishnun inkarnaatio)

**Varaha** (, ’villisika’) on hindujumalan Vishnun avataara, intialaisen villisian muodossa. Varaha on listattu kolmanneksi Dashavatarassa, Vishnun kymmenessä tärkeimmässä avataarassa.

Varaha liittyy legendaan maan nostamisesta kosmisesta valtamerestä. Kun asura Hiranyaksha varasti maan ja piilotti sen ikivanhoihin vesiin, Vishnu ilmestyi Varahan muodossa pelastamaan sen. Varaha tappoi Hiranyakshan ja nosti maan valtamerestä hampaillaan palauttaen Bhumin paikkaansa universumissa.

Varaha on kuvattu karjuna tai antropomorfisessa muodossa, villisian pään ja ihmisruumiin kanssa. Hänen puolisoansa Bhumia kuvataan yleensä jumalattarena, jonka Varaha nosti.
Klordimeformi

**Klordimeformi** (C10H13N2Cl) on amidiineihin kuuluva orgaaninen yhdiste. Yhdistettä on käytetty maataloudessa akarisidina eli punkkimyrkkynä sekä hyönteismyrkkynä.

## Ominaisuudet, valmistus ja käyttö
Huoneenlämpötilassa klordimeformi on väritöntä kiteistä ainetta. Yhdiste liukenee hieman veteen ja hyvin muun muassa metanoliin, asetoniin, etyyliasetaattiin ja kloroformiin. Aine on myrkyllistä ja voi aiheuttaa iho-, munuais- tai virtsatulehduksen. Klordimeformi on todennäköisesti karsinogeenista. Sen myrkyllisyys hämähäkkieläimille ja hyönteisille perustuu oktopamiinireseptorin toiminnan estymiseen.

Klordimeformia valmistetaan 4-kloori-o-toluidiinin ja dimetyyliformamidin ja fosgeenin reaktiotuotteen välisellä reaktiolla.

Klordimeformia on käytetty punkkien torjuntaan hedelmä- ja vihannesviljelmillä sekä puuvillaa tai riisiä vaurioittavien perhosten torjuntaan. Yhdisteen käyttö kasvinsuojeluaineena ei ole ollut hyväksyttyä Euroopan unionin alueella vuodesta 2009.

## Lähteet
The Lost 1971 Studio Session

**The Lost 1971 Studio Session** on suomalaisen Tasavallan Presidentti -yhtyeen tammikuussa 2023 julkaistu livealbumi. Yleisradion arkistoista löytynyt äänitys on peräisin syksyltä 1971, ja se on yhtyeen viimeinen studiosessio alkuperäissolisti Frank Robsonin kanssa. Albumin julkaisi Svart Records vinyylilevynä ja CD-levynä.

Äänityksen ensimmäinen osa julkaistiin alkujaan 6. tammikuuta 1972 Ylen rinnakkaisohjelman *Poppia*-lähetyksessä, ja toinen osa 2. huhtikuuta 1972 *Äänilevykonsertti*-ohjelmassa.

## Kappaleet

### Vinyyli 1
# 
# 

### Vinyyli 2
# 
# 

## Kokoonpano
* Jukka Tolonen – sähkökitara (1-3), piano (4)
* Frank Robson – laulu (2)
* Pekka Pöyry – huilu (1), alttosaksofoni (2,3), lehmänkello (2), urut (4)
* Måns Groundstroem – bassokitara
* Vesa Aaltonen – rummut

## Lähteet
Kuopion metodistiseurakunta

**Kuopion metodistiseurakunta** on Kuopiossa toimiva metodistiseurakunta. Kuopion metodistiseurakunta on perustettu vuonna 1910 ja se on ainoa Savon alueella toimiva metodistiseurakunta. Seurakunnan pastori on Elisa Brander. Seurakunnan toimitilat sijaitsevat Kuopion keskustassa Puusepänkadulla. Seurakunta kuuluu Suomen Metodistikirkko -kirkkokuntaan.

Seurakunnan toimintaan kuuluvat ehtoollishetket, iltakirkot, Olkkari-hetket, rukous- ja laulutoiminta sekä teemaillat. Lisäksi seurakunta osallistuu yhteiskristilliseen Savon torilähetykseen.

## Historia
Metodistien toiminta sai Kuopiossa alkunsa 1900-luvun alussa. Metodistiseminaarin oppilas K. A. Holmstén piti vuoden 1901 alussa muutamia kokouksia ja samana vuonna pastori N. J. Rosén vieraili maalaiskunnan talolla. Kuopiossa asui tuohon aikaan muutamia ruotsalaisia metodisteja, jotka toivoivat Kuopioon kaksikielistä saarnaajaa. Holmstén sai nimityksen Kuopioon vuonna 1903 ja piti kokouksia maalaiskunnan talolla seuraavaan kevääseen saakka. Tämän jälkeen metodistit vuokrasivat ensimmäisen rukoushuoneen Uotisen talosta Hatsalankadulta. Edellytyksiä seurakunnan perustamiselle ei kuitenkaan olut ja Holmstén jätti tehtävän.

Näiden vuosien aikana muilta paikkakunnilta muutti metodisteja Kuopioon. Muutamien kuopiolaisten ystävien kanssa nämä alkoivat pitää kokouksia muodostaen luokan, joka myöhemmin liitettiin Mikkelin metodistiseurakuntan. Vähitellen ystäväpiirin keskuudessa virisi ajatus oman saarnaajan kutsumisesta. Aluksi Kuopioon saapui S. A. Sinisalo, joka piti kokouksia NNKY:n talolla ja ulkona Päivärinteellä. Lupaavan työn alettua Sinisalo sai kutsun Turkuun. Kuopiossa vierailivat Harras Aulanko sekä Mikkelin pastori V. K. Aulanko ja seminaarilainen A. Aarnio.

Sinisalo sai nimityksen Kuopioon vuonna 1910 ja samana vuonna perustettiin seurakunta. Seurakunnan saarnaaja teki lähetysmatkoja maaseudulle, puhuen Maaningalla, Iisalmessa ja Kajaanissa sekä muutamilla asemilla Kuopion ja Kajaanin välissä. Pastori Toivo Rajalinna tuli vuoden 1912 alusta Kuopion metodistiseurakunnan saarnaajaksi. Hänen aikanaan seurakunta laillistettiin. Vuonna 1915 seurakunnalle ostettiin kiinteistö osoitteesta Haapaniemenkatu 40, jopssa seurakunta toimi vuoteen 1981 saakka. Seurakunnan nykyinen kirkko Puusepänkadulla vihittiin käyttöön huhtikuussa 1986. 

## Seurakunnan johtajat
Seuraavat henkilöt ovat toimineet Kuopion metodistiseurakunnan johtajina:
* 1910–1912: Sulo Sinisalo
* 1912–1916: Toivo Rajalinna
* 1916–1919: Kalle Ruotsalainen
* 1919–1920: A. H. Hyvärinen
* 1920–1924: Viljo Heiman
* 1924–1927: Johannes Virtanen
* 1927–1931: Leo Rautanen
* 1931–19XX: Aleksius Tuukkanen

## Katso myös
* Uskonto Kuopiossa
* Metodismi Suomessa
* Suomen Metodistikirkko

## Lähteet
Anni Valtonen

**Anni Valtonen** (s. 1970 Joutseno) on suomalainen toimittaja, kriitikko ja tietokirjailija. Valtonen on työskennellyt Fingo ry:n kustantamassa *[[Maailman Kuvalehti|Maailman Kuvalehdessä]]* vuodesta 2009 ja sen päätoimittajana vuodesta 2015. 

Valtonen valmistui vuonna 1998 Tampereen yliopistosta pääaineenaan Suomen kirjallisuus. Hän aloitti toimittajan työnsä samana vuonna *[[Aamulehti|Aamulehden]]* kulttuuritoimituksessa. Vuodesta 2000 Valtonen työskenteli *[[Helsingin Sanomat|Helsingin Sanomien]]* kulttuuritoimituksessa erityisenä vastuualueenaan tanssitaide. Tätä nykyä Valtonen kirjoittaa Helsingin Sanomiin kirjallisuusarvosteluja. Valtonen on julkaissut kolme tietokirjaa. 

Valtonen on asunut Latinalaisessa Amerikassa ja sittemmin Helsingissä. Hänellä on kaksi lasta. 

## Teokset
* *Uusia suomalaisia*, Like, 2014 
* *Elämäni Kolumbia*, Like 2020 
* *Mikko Valtonen - Elämän eränkävijä*, Omakustanne 2022 

## Lähteet

*
Anders Lennartsson Torstenson

**Anders Lennartsson Torstenson** (20. tammikuuta 1641 Stralsund, Mecklenburg-Vorpommern, Saksa – 8. marraskuuta 1686 Tukholma, Ruotsi) oli Turun hovioikeuden presidentti vuosina 1685–1686.

Anders Torstenson kuoli vuonna 1686 ollessaan 45-vuotias. Hänen hautajaisensa pidettiin Tukholmassa Riddarholmenin kirkossa.

## Lähteet
Johan Lagerflycht

**Johan Lagerflycht** (19. huhtikuuta 1701 Turku - 11. heinäkuuta 1774) oli Turun hovioikeuden presidentti  Johan kuoli vuonna 1774, hänet on haudattu Turun Maarian kirkkoon.

## Lähteet
Feldmochingin metroasema

**Feldmoching** on Münchenin metron U2-linjan pääteasema, joka avattiin 26. lokakuuta 1996. Vuoden 2009 lopusta lähtien suora pääsy samannimisen S-Bahn-aseman molemmille laitureille on ollut mahdollista. Aseman suunnitteli arkkitehti Peter Lanz, kun taas valaistussuunnittelusta vastasi arkkitehtitoimisto Werner Lampl.

## Lähteet
Fürstenried Westin metroasema

**Fürstenried West** on metroasema Münchenin metrossa, joka avattiin 1. kesäkuuta 1991. Se on U3-linjan pääteasema, ja se sijaitsee Neurieder Straßen alapuolella, noin 10 metrin syvyydessä. Asemalla on maanalainen Park+Ride-pysäköintihalli, jossa on 215 pysäköintipaikkaa, sekä maanpäällinen Park+Ride-pysäköintihalli, jossa on 53 pysäköintipaikkaa.

## Lähteet
Frankfurter Ringin metroasema

**Frankfurter Ring** on U2 -linjan asema Münchenin metrossa, joka avattiin 20. marraskuuta 1993. Se sijaitsee samannimisen Frankfurter Ring -kadun vieressä. Aseman suunnitteli arkkitehtitoimisto Braun + Hesselberger yhteistyössä kaupungin metro-osaston kanssa, kun taas aseman seinämosaiikit suunnittelivat Michael Braun ja Ricarda Dietz.

## Lähteet
This Is What You Came For

**This Is What You Came For** on skotlantilaisen DJ Calvin Harrisin kappale, jolla laulaa barbadoslainen laulaja Rihanna. Kappale julkaistiin singlenä 29. huhtikuuta 2016. Kappaleen ovat säveltäneet Harris ja laulaja-lauluntekijä Taylor Swift, joka käytti kappaleen säveltäjänä ensin salanimeä ”Nils Sjöberg”. Tuottajina toimivat Harris ja Kuk Harrell.

Kappale nousi Yhdysvalloissa Billboard Hot 100 -listan sijalle 3 ja dance-kappaleiden listojen kärkeen. Se oli singlelistan kolmossijalla myös Suomessa. Se nousi listaykköseksi muun muassa Australiassa ja Irlannissa.

## Taustaa
Calvin Harris kirjoitti kappaleen ”This Is What You Came For” yhdysvaltalaisen laulaja-lauluntekijä Taylor Swiftin kanssa. Swift sävelsi sen alkuperäisen version pianolla ja Harris teki sen pohjalta EDM-kappaleen. Swift käytti kappaleen tekijätiedoissa aluksi salanimeä ”Nils Sjöberg”, koska hän ja Harris olivat tuolloin parisuhteessa ja he eivät halunneet suhteensa vievän huomiota musiikilta. Swiftin osallisuus tuli ilmi heinäkuussa 2016. Hänen nimensä on sittemmin vaihdettu kappaleen tekijätietoihin. Hän laulaa kappaleella taustoja. Kappaleen tuottajina toimivat Harris ja yhdysvaltalainen artisti Kuk Harrell.

Harris soitti kappaleen demoversion Rihannalle, kun tämä oli levyttämässä albumiaan *[[Anti (albumi)|Anti]]* (2016). Hän tarjosi sitä alun perin Rihannan albumille. Rihanna ei pitänyt sitä sopivana omalle albumilleen, mutta suostui tekemään sen vierailevana artistina. Kappale on Harrisin ja Rihannan kolmas yhteinen kappale. He olivat tehneet aiemmin kappaleet ”We Found Love” ja ”Where Have You Been” Rhannan albumille *[[Talk That Talk]]* vuonna 2011. ”We Found Love” on yksi molempien menestyneimmistä kappaleista.

## Julkaisu
”This Is What You Came For” julkaistiin singlenä 29. huhtikuuta 2016. Siitä julkaistiin lisäksi useita remix-versioita, muun muassa R3habin ja Dillon Francisin tekemät remixit. Kappale on mukana Harrisin vuonna 2024 julkaistulla kokoelma-albumilla *96 Months*.

## Kaupallinen menestys
”This Is What You Came For” menestyi hyvin kaupallisesti. Kappale nousi Yhdysvalloissa Billboard Hot 100 -listan sijalle 3. Se oli lisäksi Dance/Electronic - ja Dance Club -listojen kärjessä. Kappale oli Suomessa singlelistan sijalla 3. Se nousi listaykköseksi muun muassa Australiassa ja Irlannissa. Britanniassa kappale oli sijalla 2. Single on myynyt moninkertaista platinaa muun muassa Yhdysvalloissa ja Australiassa sekä timanttilevyn verran Ranskassa ja Brasiliassa. 

## Singlen kappaleet

## Lähteet

## Aiheesta muualla
* This Is What You Came For -musiikkivideo
Green Border

***Green Border*** (; suomeksi myös *Vihreä raja*) on vuonna 2023 ensi-iltansa saanut Agnieszka Hollandin ohjaama draamaelokuva. Se kertoo Valko-Venäjän ja Euroopan unionin rajakriisistä vuonna 2021.

## Juoni

Mustavalkoisena kuvattu elokuva seuraa erilaisia ihmisiä Puolan ja Valko-Venäjän rajaseudulla rajakriisin aikana. Keskeisiä hahmoja ovat Ruotsiin pyrkivä syyrialainen pakolaisperhe, omantuntonsa kanssa kamppaileva puolalainen rajavartija Jan ja pakolaisia avustavaan aktivistiryhmään liittyvä puolalainen psykologi Julia.

## Rooleissa

## Vastaanotto

Laki ja oikeus -puolueen johtama Puolan hallitus tuomitsi *Green Borderin*, koska elokuva käsittelee Puolan maahanmuuttopolitiikkaa hyvin kriittiseen sävyyn. Holland kertoi saaneensa elokuvan vuoksi useita tappouhkauksia ja joutuneensa jopa palkkaamaan henkivartijoita suojelemaan itseään.

*Helsingin Sanomien* kriitikko Leena Virtanen antoi *Green Borderille* täydet viisi tähteä. Hänen mukaansa "*Green Border* on Hollandin loistavan uran huipentuma, ja se on viime vuosien tärkein eurooppalainen elokuva." *Suomen Kuvalehden* kriitikko Kalle Kinnunen antoi neljä tähteä viidestä. Hänen mukaansa elokuvan "aihe on Suomessakin kipeän ajankohtainen. Koko eduskunnan olisi syytä nähdä *Green Border*."

## Lähteet

## Aiheesta muualla

*Elokuvan traileri
*Antti Selkokarin arvio
*Leena Virtasen arvio
Copernicus Cup

**Copernicus Cup** (vuodesta 2019 **Orlen Copernicus Cup**) on Toruńissa Puolassa järjestettävä yleisurheilukilpailu. Kilpailu käydään Arena Toruńissa. Kilpailu kuuluu World Athletics Indoor Tour Gold -sarjaan. Ensimmäinen kilpailu käytiin vuonna 2015, ja sen jälkeen se on järjestetty vuosittain.

Armand Duplantis hyppäsi vuoden 2020 kilpailussa silloisen seiväshypyn maailmanennätyksen 617 cm.

## Lähteet
Salviac

**Salviac** () on kunta Lounais-Ranskassa Lotin departementissa Oksitanian alueella. Se sijaitsee noin 13 kilometriä Gourdonin kaupungista lounaaseen.

Château de Lacoste on rakennettu muinaista 1200-luvun linnoitusta hyödyntäen. Se koostuu kolmesta päärakennuksesta, jotka on ryhmitelty sisäpihan ympärille. Linnan keskiaikainen puutarha Jardin Médiéval du Barry on sen entinen kasvimaa.

Keskiaikainen Saint Jacques le Majeurin kirkko on omistettu Jaakob vanhemmalle. Se oli hieman Pyhän Jaakobin pyhiinvaellusreitin Le Puy-en-Velaysta Santiago de Compostelaan pääreitin ulkopuolella, mutta myös sitä käytettiin pyhiinvaellukseen. Kirkko koki kovia Ranskan suuren vallankumouksen aikana 1700-luvun lopulla, ja se oli huonossa kunnossa koko 1800-luvun. Se kuitenkin luokiteltiin historialliseksi muistomerkiksi vuonna 1913, mistä alkoi lähes vuosisadan kestänyt kunnostustyö.


Tiedosto:Château de Lacoste (Salviac) -1.jpg|Château de Lacoste
Tiedosto:Église Saint-Jacques-le-Majeur de Salviac -6.JPG|Saint Jacques le Majeurin kirkko


## Lähteet

## Aiheesta muualla
Hamish Kerr

**Hamish Kerr** (s. 17. elokuuta 1996) on uusiseelantilainen korkeushyppääjä. Hän on voittanut olympiakultaa sekä ulko- ja sisäratojen maailmanmestaruuden.

Kerr voitti korkeushypyssä Oseanian-mestaruuden vuonna 2019. Suurempaa menestystä hän saavutti vuonna 2022, jolloin hän sijoittui pronssille sisäratojen MM-kilpailuissa sekä voitti toistamiseen Oseanian-mestaruuden ja ensimmäisen kerran Kansainyhteisön mestaruuden. Ulkoratojen MM-kilpailuissa hän ei päässyt loppukilpailuun, ja myös vuoden 2023 ulkoratojen MM-kilpailuissa hän jäi karsintaan. Vuonna 2024 Kerr voitti Glasgow'ssa sisäratojen maailmanmestaruuden ja kesällä Pariisissa olympiakultaa; molemmissa hänen voittotuloksensa oli 236&nbsp;cm, joka on hänen ennätyksensä. Nanjingin sisäratojen MM-kilpailuissa 2025 hän saavutti hopeaa tuloksella 228&nbsp;cm. Myöhemmin samana vuonna hän voitti maailmanmestaruuden Tokiossa, jälleen tuloksella 236&nbsp;cm.

Kerr on voittanut seitsemän Timanttiliigan osakilpailua: heinäkuussa 2023 Tukholmassa, huhtikuussa 2024 Suzhoussa, heinäkuussa 2024 Monacossa ja Lontoossa, toukokuussa 2025 Rabatissa sekä elokuussa 2025 Chorzówissa ja Timanttiliigan finaalin Zürichissä.

Kerr hyppäsi vuonna 2018 ennätyksekseen 225&nbsp;cm ja ylitti seuraavana vuonna 230&nbsp;cm. Vuonna 2021 ennätys parani 231&nbsp;cm:iin, ja vuonna 2023 hän ylitti 234&nbsp;cm. Vuonna 2024 hän ylitti 236&nbsp;cm kerran sisä- ja kerran ulkoradoilla.

## Lähteet
ROFA AG

**Rofa Industrial Automation AG** on saksalainen automaatiotekniikan, kuljetinteknologian, intralogistiikan ja erikoiskoneenrakennuksen valmistaja. Yritys on perustettu vuonna 1967, ja se on ollut yksityinen osakeyhtiö vuodesta 1993. Yrityksen pääkonttori on Kolbermoorissa, Saksassa. Yritys on edustettuna 14 paikkakunnalla ja työllistää yli 1&nbsp;400 henkilöä maailmanlaajuisesti.

## Lähteet
Andrei Botšarov

**Andrei Ivanovitš Botšarov** (; s. 14. lokakuuta 1969 Barnaul) on venäläinen Yhtenäisen Venäjän poliitikko.

Botšarov valmistui Moskovan Suvorov-sotilaskoulusta vuonna 1987, Rjazanin maahanlaskujoukkojen komentokorkeakoulusta vuonna 1991 ja presidentillisestä kansantalouden ja julkihallinnon akatemiasta vuonna 2002. Hän palveli Azerbaidžanissa ja vuodesta 1993 Uljanovskissa. Botšarov osallistui ensimmäiseen Tšetšenian sotaan ja sai vuonna 1996 Boris Jeltsiniltä Venäjän federaation sankarin arvonimen. Vuonna 2004 hän siirtyi reserviin everstiluutnanttina.

Botšarov oli Brjanskin alueen varakuvernööri vuosina 2005–2007 ja valtioduuman jäsen vuosina 2007–2012. Hän siirtyi valtioduumasta Brjanskin alueen liittovaltiolliseksi päätarkastajaksi ja oli vuosina 2013–2014 Yleisvenäläisen kansanrintaman toimeenpanevan komitean johtaja. 2. huhtikuuta 2014 Vladimir Putin asetti Botšarovin Volgogradin alueen kuvernööriksi siirtymäkaudelle Sergei Boženovin seuraajaksi. 14. syyskuuta 2014 Botšarovista tuli vakituinen Volgogradin alueen kuvernööri, ja 8. syyskuuta 2019 hänet valittiin uudelleen. Hän on toiminut myös Venäjän valtioneuvoston jäsenenä. Входит в состав Государственного совета РФ. (Venäjän valtioneuvosto)

## Lähteet
Leineschloss-palatsi

**Leineschloss-palatsi** (saks. *Leineschloss*) sijaitsee Leinejoen varrella Hannoverissa Saksassa. Se oli Hannoverin herttuoitten, vaaliruhtinaitten ja kuninkaiden asuinpaikka. Siinä kokoontuu nykyisin Ala-Saksin osavaltion parlamentti.

## Rakennushistoria
Ensimmäinen paikalla ollut rakennus oli noin vuonna 1300 rakennettu fransiskaaniluostari, joka hylättiin vuonna 1533 uskonpuhdistuksen jälkeen. Vuonna 1636 Braunschweig-Lüneburgin herttua Georg aloitti luostarin muuttamisen myöhäisrenessanssi-palatsiksi Calenbergin herttuakunnan hallitsijaresidenssikseen. Entinen luostarikirkko toimi linnankirkkona ja kuninkaallisena hautapaikkana. Georgin poika, herttua Ernst August laajensi ja uudisti palatsia sekä rakennutti sinne teatterin 1600-luvun lopulla. Braunschweig-Lüneburgin herttuakunta korotettiin Hannoverin vaaliruhtinaskunnaksi vuonna 1692. Vuonna 1742 luoteissiipi uusittiin. Ernst Augustin ja Sofia von Hannoverin vanhin poika Yrjö I syntyi Leineschloss-palatsissa vuonna 1660.

### 1800-luku
Vuodesta 1814 lähtien vaaliruhtinaan palatsi oli Hannoverin kuningaskunnan hallitsijan asuinpaikka. Vuosina 1816–1844 arkkitehti Georg Ludwig Friedrich Laves suunnitelmien mukaan palatsi rakennettiin kokonaan uudelleen uusklassiseen tyyliin. Tällöin rakennettiin portiikki, jota kannattelee kuusi korinttilaista pylvästä. Yrjö III:n nuorin poika, prinssi Adolphus, Cambridgen herttua, toimi Hannoverin varakuninkaana vuodesta 1816 lähtien. Kuninkaat Ernst August ja Yrjö V olivat ensimmäiset ja ainoat hallitsijat, joiden pääedustusasunto eli residenssi oli Leineschloss-palatsissa vuosina 1837–1866. Hallintopaikka oli kuitenkin tarkoitus siirtää Welfenschlossin palatsiin.

### 1900-luku
Toisen maailmansodan aikana Leineschloss-palatsi paloi kokonaan Liittoutuneiden ilmahyökkäysten tuhoamana. Ison-Britannian kuningas Yrjö I haudattiin alun perin palatsin kappeliin. Palatsin kunnostustöiden vuoksi hänen ja hänen vanhempiensa jäännökset siirrettiin Ernst Augustin 1800-luvulla rakennettuun mausoleumiin Herrenhausenin palatsin puutarhaan Berggarteniin vuonna 1957.  Arkkitehti Dieter Oesterlen suunnitelmien mukaan palatsi rakennettiin uudelleen vuosina 1957–1962.

### 2000-luku
Elokuussa 2016 palatsista löydettiin kunnostusprojektin aikana luita, joita pidettiin aluksi ruotsalaisen kreivi Filip Christoph von Königsmarckin jäännöksinä. Hän katosi jäljettömiin, todennäköisesti surmattuna, heinäkuussa 1694 syytettynä aviorikoksesta Yrjö I:n puolison Sophia Dorothean rakastajana. Myöhemmin tehdyt testit osoittivat, että osa luista oli peräisin eläimistä ja ihmisluut olivat peräisin ainakin viidestä eri luurangosta. Näistä yhdenkään ei ole osoitettu kuuluvan kreivi Königsmarckille.

## Lähteet

## Aiheesta muualla
* Virallinen kotisivu (englanniksi)
Fausken kirkko

**Fausken kirkko** () on Fausken kunnassa Nordlandin läänissä Norjassa sijaitseva puinen pitkäkirkko vuodelta 1867.
## Lähteet

## Aiheesta muualla
Andrei Guruljov

**Andrei Viktorovitš Guruljov** (; s. 16. lokakuuta 1967 Moskova) on venäläinen kenraali ja Yhtenäisen Venäjän poliitikko.

Guruljov valmistui Moskovan yhdistettyjen aselajien komentokorkeakoulusta vuonna 1988, Venäjän federaation asevoimien yhdistettyjen aselajien akatemiasta vuonna 1997 ja Venäjän federaation asevoimien pääesikunnan sotilasakatemiasta vuonna 2010. Hän osallistui toiseen Tšetšenian sotaan ja Venäjän sotatoimiin Syyriassa. Hän vetäytyi aktiivisesta palveluksesta vuonna 2019. Hän sai kenraaliluutnantin arvon vuonna 2014.

Guruljov valittiin valtioduumaan 19. syyskuuta 2021. Hänet nimitettiin Venäjän federaation turvallisuusneuvoston tieteelliseen valtuustoon 11. huhtikuuta 2024. Hän on saanut muun muassa ensimmäisen luokan Kunniamerkin ansioista isänmaalle ja Rohkeuden kunniamerkin.

## Mielipiteitä
Guruljov on ehdottanut niiden venäläisten eristämistä tai tuhoamista, jotka eivät täysin tue Vladimir Putinin hallintoa. Hänen mukaansa tähän joukkoon kuuluu noin viidesosa Venäjän väestöstä. Guruljov on vaatinut ydinaseilla tehtäviä iskuja Ukrainaa ja muita länsimaita vastaan. Hän kannattaa myös gulagjärjestelmän palauttamista. Hänen mukaansa työttömät tulisi mobilisoida rintamalle.

Guruljovin mielestä Suomella on aluevaatimuksia Venäjälle kohtaan. Hänen mukaansa kaikki aiheesta kirjoittavat suomalaiset pitävät Petroskoita Suomelle kuuluvana. Hannu Himanen kiisti väitteet.

## Lähteet
Gustaf Funck

**Gustaf Funck** (26. joulukuuta 1670 Tukholma, Tukholman lääni, Uplanti, Ruotsi - 12. syyskuuta 1736 Upplands-Bro, Tukholman lääni, Uplanti, Ruotsi) oli ruotsalainen vapaaherra ja Turun hovioikeuden presidentti.

Kuningas Fredrik I aateloi Gustaf Funckin Ruotsin ritarihuoneen aateliskalenteriin 15. lokakuuta 1723 (numerolla 189.)

## Historia
Syntynyt 26.joulukuuta 1670. Opiskelija Uppsalassa 1680 ja Leipzigissä 1685 (De Brun, Holmiana et Alia). Auscultant in mountain collegium 1698. Kaivosmies Salbergetissä 1699. Lakimies Bohuslänissä 1710, Närkessä 1714. Varakuvernööri Västmanlandissa 1720. Tavallinen kuvernööri siellä 1720. Nimitetty Turun hovioikeuden presidentiksi vuonna 1728, mutta kieltäytyi ylennyksestä 

Kuollut 12.9.1736 Brogårdissa ja haudattu vaimonsa kanssa Funckin paroniperheen hautaan Bro kirkossa.

Vihitty 14.3.1697 Christina Cronströmin kanssa, syntynyt 27.6.1678 Eskilstunassa, kuollut 27.7.1758 Brogårdissa, arvioija Peter Cronströmin ja Johanna Graun tytär. 

Vanhemmat: Johan Funck, Elisabet Funck (syntynyt Hansdotter), Puoliso: Kristina Funck (syntynyt Kock Cronström)

## Lähteet
PQC

**PQC** voi tarkoittaa seuraavia:
* Kvanttiturvallinen salaus
* Phú Quốcin kansainvälinen lentoasema, IATA-koodi on PQC
Fitjarin kirkko

**Fitjarin kirkko** () on Fitjarin kunnassa Vestlandin läänissä Norjassa sijaitseva puinen pitkäkirkko vuodelta 1867.
## Lähteet

## Aiheesta muualla
Dalen kirkko

**Dalen kirkko** voi tarkoittaa seuraavia:

* Dalen kirkko, kirkko Fjalerin kunnassa Norjassa
* Dalen kirkko, kirkko Lusterin kunnassa Norjassa
* Dalen kirkko, kirkko Vaksdalin kunnassa Norjassa
Norsk Sykepleierforbund

**Norsk Sykepleierforbund** (lyh. **NSF**) on norjalainen sairaanhoitajien ja kätilöiden ammattiliitto. Se kuuluu Unio-keskusjärjestöön. Järjestöllä oli noin 130&nbsp;000 jäsentä vuonna 2023, heistä työelämässä oli noin 90&nbsp;000. Loput olivat opiskelijoita tai eläkeläisiä.
## Kuvia

Norsk sykepleierforbund foto brage aronsen.jpg|Järjestön jäseniä vappumarssilla Oslossa vuonna 2011.

## Lähteet

## Aiheesta muualla
* Liiton verkkosivut
Åsa-Nisse

**Åsa-Nisse** on ruotsalaisen Stig Cederholmin luoma hahmo, joka esiintyi aluksi lyhyissä vitsikertomuksissa *Tidsfördrif*-viikkolehdessä, ensimmäisen kerran vuonna 1944. Myöhemmin Åsa-Nissestä tehtiin sarjakuvia ja parikymmentä elokuvaa, joissa pääosaa esitti John Elfström. Kansanomaisesta smoolantilaisesta kertoneet elokuvat olivat yleisömenestyksiä, vaikka elokuvakriitikot eivät pitäneet niistä.

Åsa-Nisse asuu Knohult-nimisessä kylässä, ja hänen paras ystävänsä on nimeltään Klabbarparn. Åsa-Nisse on naimisissa Eulalian kanssa.
## Kuvia

Artur Rolen.jpg|Klabbarparn (Artur Rolén)
Åsa-Nisse, serietidning, 1960.jpg|*Åsa Nisse* -sarjakuvalehden kansi vuodelta 1960.


## Lähteet

## Aiheesta muualla
Elfström

**Efström** on seuraavien henkilöiden sukunimi:

* Ida Elfström (1840–1896), suomalainen opettaja
* John Elfström (1902–1981), ruotsalainen näyttelijä
* Karl Edvard Elfström (1821–1883), suomalainen opettaja
John Elfström

**Per Johan Hilding Elfström** (20. huhtikuuta 1902 Ovansjö – 27. maaliskuuta 1981 Täby) oli ruotsalainen näyttelijä, joka tunnetaan erityisesti roolistaan *[[Åsa-Nisse]]nä* parissakymmenessä elokuvassa.
## Lähteet

## Aiheesta muualla
Montcléra

**Montcléra** () on kunta Lounais-Ranskassa Lotin departementissa Oksitanian alueella. Se sijaitsee noin 23 kilometriä Gourdonin kaupungista lounaaseen.

Keskiajalla kunnan asukkaat kokivat useita sotia ja ryöstöjä erilaisissa valtataisteluissa. Satavuotisessa sodassa (1337–1453) koko Montcléra tuhoutui ja muuttui asumattomaksi. Kunta sai kuitenkin uudisasukkaita muualta Quercystä, jotka alkoivat viljellä maata ja rakentaa kaupunkia uudestaan. Montcléran maapohja on rautapitoista, ja kunnan alueelle rakennettiin useita takomoita, joiden tuottamasta raudasta voitiin valmistaa maataloustyökaluja, keittiövälineitä ja nauloja.

Château de Montcléra on rakennettu 1400-luvun lopulla, ja sen linnoitetut osat ovat peräisin 1500-luvun lopulla käydyn Ranskan uskonsotien ajalta. Se luokiteltiin ja rekisteröitiin historialliseksi muistomerkiksi vuosina 1925 ja 1929. Linna on yksityinen asuinpaikka.

Tyyliltään romaaninen Saint-Caprais'n kirkko on rakennettu 1100-luvulla. Rakennusta on uusittu eri aikoina, ja sitä reunustavat sivukappelit ovat 1400-luvulta. Kirkkoa laajennettiin vuonna 1870.


Tiedosto:Montcléra - Château -966.jpg|Château de Montcléra
Tiedosto:Montcléra - Château - Porte d'entrée fortifiée -958.jpg |Château de Montcléran linnoitettu portti


## Lähteet

## Aiheesta muualla
Jelena Tregubova

**Jelena Viktorovna Tregubova** (; s. 1973) on venäläissyntyinen toimittaja ja kirjailija, joka pakeni Isoon-Britanniaan.

Tregubova työskenteli toimittajana *[[Kommersant]]issa*. Vuonna 2003 hän julkaisi Vladimir Putinista ja tätä ympäröineistä toimijoista kriittisen kirjan, joka käännettiin englanniksi nimellä *Tales of a Kremlin Digger*. Hän syytti siinä Putinia muun muassa sananvapauden tukahduttamisesta. Kirjasta tuli myyntimenestys. Tregubova menetti työpaikkansa ja alkoi saada tappouhkauksia. Hänen asuntonsa ulkopuolella räjähti pommi vain kuukausia kirjan julkaisun jälkeen. Tregubova lähti vuonna 2005 Isoon-Britanniaan, joka myönsi hänelle poliittisen turvapaikan huhtikuussa 2008.

Tregubova jatkoi kirjoittamista maanpaosta käsin.

## Lähteet
Helluntaiherätys Ranskassa

**Ranskalaiseen helluntaiherätykseen** kuuluu vuonna 2024 noin 200&nbsp;000–300&nbsp;000 henkilöä. Suurin osa Ranskan helluntalaisista on romaneja, joiden keskuudessa on ollut herätystä 1960-luvulta lähtien. Romanien *Vie et Lumière* -helluntaijärjestöön () kuuluu noin 100&nbsp;000 kastettua aikuisjäsentä ja 210&nbsp;000 kannattajaa. Järjestöllä on 160 seurakuntaa ja yli 1350 pastoria. Ranskan suurin helluntailainen kirkkokunta on Assemblées de Dieu de France, johon kuuluu yli 60&nbsp;000 jäsentä ja 743 seurakuntaa.

## Historia

Helluntaiherätys saapui Ranskaan vuonna 1909, kun Hélène Biolley avasi kristillisen täysihoitolan Le Havreen. Ranskankielisiin maihin matkalla olleet saarnaajat pysähtyivät täällä oppiakseen kieltä. Biolley ja joukko naisia palvelivat herätyksen ja evankelioimisen puolesta Ranskassa. Myöhemmin Douglas Scott saapui täysihoitolaan palvelutyöhön. Scottin työn kautta perustettiin useita seurakuntia, jotka muodostivat vuonna 1932 Assemblées de Dieu -järjestön Ranskassa.

## Katso myös
* Kristinusko Ranskassa
* Helluntaiherätys

## Lähteet
Helluntaiherätys Romaniassa

**Romanialaiseen helluntaiherätykseen** kuuluu vuonna 2024 noin 350&nbsp;000 henkilöä ja yli 2&nbsp;800 seurakuntaa. Romanian helluntailiike on yksi Euroopan suurimmista. Helluntaiherätyksen piirissä toimii myös lukuisia kouluja sekä erilaisia työmuotoja, kuten Teen Challenge, Life Publishers, Book of Hope, King's Castle, seurakuntaistutusliike, leiritoiminta, työ nuorten, lasten ja naisten keskuudesssa sekä kristillinen kirjapaino- ja mediatuotanto.

## Historia

Romanian helluntaiherätys alkoi 1920-luvulla ja liike on kasvanut jatkuvasti. Helluntaiherätys käynnistyi Romaniassa yhden yksinkertaisen traktaatin kautta, kun helluntailainen pastori Paul Budean lähetti lehtisen perheelle. Perhe tuli uskoon ja heidän työnsä kautta syntyi toimiva seurakunta.

Vuonna 1925 hallitus kielsi helluntaiseurakunnat, mutta uskovaisia ei estetty evankelioimasta tai kokoontumasta yhteen. Kommunistisen hallinnon aikana helluntailaiset kokivat vainoja kausittaisesti, mutta vastustus uskontoa kohtaan ei ollut yhtä jyrkkää kuin naapurimaiden kommunistihallitusten toimesta. Tiukkojen vainojen jälkeen tilanne rauhoittui vuoden 1970 tienoilla ja Richard Nixonin vierailun aikoihin maahan vietiin noin 200&nbsp;000 Raaamattua. Tätä kuitenkin seurasi uusi vainon kausi.

Vuonna 1950 hallitus tunnusti helluntaikirkon, mutta sen toiminta oli rajoitettua. Kaikkien helluntairyhmien tuli liittyä samaan kirkkokuntaan. 1950-luvulla maassa oli noin 25&nbsp;000 helluntailaista kun vuonna 1977 jäsenmäärä oli jo yli 150&nbsp;000. Vuonna 1973 avattiin helluntailainen raamattukoulu ja nelivuotinen seminaari vuonna 1976.

## Katso myös
* Kristinusko Romaniassa
* Helluntaiherätys

## Lähteet
Leff Pouishnoff

**Leff Nicolas Pouishnoff** (11. lokakuuta 1891 Odessa, Ukraina – 28. toukokuuta 1959 Lontoo, Englanti) oli ukrainalaissyntyinen pianisti, joka pakeni Venäjän vuoden 1917 vallankumousten myötä ja asui 1920-luvun alusta asti Isossa-Britanniassa.

Pouishnoff piti kaksi julkista konserttia jo 5-vuotiaana. Hän menetti isänsä 9-vuotiaana. Tämän jälkeen perhe muutti Kiovaan, jossa Pouishnoff kävi koulua ja liittyi 14-vuotiaana valtiollisen oopperaseurueen palvelukseen. Tiettävästi Fjodor Šaljapinin suosituksesta Pouishnoff opiskeli pianonsoittoa Anna Jesipovan johdolla Pietarin konservatoriossa. Lisäksi hän opiskeli sävellystä Nikolai Rimski-Korsakovin, Anatoli Ljadovin ja Aleksandr Glazunovin johdolla. Hän sai valmistumisensa yhteydessä kultamitalin. Ennen ensimmäistä maailmansotaa Pouishnoff kiersi esiintyjänä Euroopassa, teki esiintyjänä yhteistyötä viulisti Leopold Auerin kanssa ja aloitti opettamisen Tbilisin konservatoriossa.

Venäjän vallankumouksellisten tapahtumien yhteydessä Pouishnoff pakeni ensin Persiaan, jossa hänestä tuli ensimmäinen siellä kiertueen tehnyt pianisti. Pian hän muutti Pariisiin, jossa hän ei kuitenkaan vuonna 1920 onnistunut saamaan yleisöltä suopeaa vastaanottoa. Pouishnoff päätti asettua Lontooseen, jossa hän helmi- ja maaliskuussa 1921 piti viiden resitaalin sarjan Wigmore Hallissa. Hän tulkitsi tuolloin Johann Sebastian Bachin, Ludwig van Beethovenin, Robert Schumannin, Frédéric Chopinin, Sergei Rahmaninovin ja Aleksandr Skrjabinin ohjelmistoa. Pouishnoff aloitti Lontoossa myös esiintymisen konserttosolistina ja toimi pianistina BBC:lle jo vuonna 1925. Hän sai Isossa-Britanniassa menestystä varsinkin Chopinin tulkitsijana. Pouishnoff lähti sitten ensimmäiselle Amerikan-kiertueelleen. 1930-luvun puolessavälissä hän kiersi Australiassa ja Uudessa-Seelannissa. Vuonna 1938 hän esiintyi ensimmäisenä kansainvälisesti menestyneenä pianistina BBC:n televisiolähetyksessä, jossa hän tulkitsi Franz Lisztin ensimmäisen pianokonserton. Pouishnoff teki levytyksiä pääasiassa Columbialle.

Toisen maailmansodan aikana Pouishnoff esiintyi säännöllisesti Isossa-Britanniassa. Hän esiintyi myös joukoille Euroopassa ja Lähi-idässä. Toisen maailmansodan jälkeen Pouishnoffin ura alkoi hiipua. Hän sai aiempaa kriittisempiä arvosteluja. Pouishnoff kuoli barbituraattimyrkytykseen, joka virallisesti kirjattiin tapaturmaiseksi. Hänen vaimonsa kuoli alle kolme viikkoa myöhemmin niin ikään barbituraattimyrkytykseen. Vaimo oli Pouishnoffin 50-vuotias entinen oppilas.

## Lähteet

## Aiheesta muualla
* IMSLP: nuotteja
Järbo

**Järbo** on taajama Sandvikenin kunnassa Gästriklandin historiallisessa maakunnassa Ruotsissa. Taajamassa oli 1&nbsp;770 asukasta vuonna 2021. Järbo sijaitsee Pohjoisen pääradan (Norra stambanan) varrella.
## Lähteet

## Aiheesta muualla
Anna Jesipova

**Anna Nikolajevna Jesipova** (; 12. helmikuuta 1851 Pietari – 18. elokuuta 1914 Pietari) oli venäläinen pianisti.

Jesipova opiskeli Aleksandr Villuanin ja Karel van Arkin johdolla. Vuosina 1865–1870 häntä opetti Theodor Leschetizky. Hän valmistui Pietarin konservatoriosta ja sai vuonna 1871 tämän yhteydessä kultamitalin. Jesipova teki debyyttinsä Salzburgissa vuonna 1868 Frédéric Chopinin ensimmäisen pianokonserton solistina Leschetizkyn johdolla. Vuonna 1869 hän oli Pietarissa solistina Ludwig van Beethovenin neljännen pianokonserton esityksessä Eduard Nápravníkin johdolla. Vuonna 1878 Jesipova meni naimisiin Leschetizkyn kanssa. Hän poistui tuolloin Venäjältä, mutta palasi sinne viisitoista vuotta myöhemmin erottuaan.

Jesipova kiersi aktiivisesti suurissa kaupungeissa Venäjällä ja Länsi-Euroopassa. Hän esiintyi myös Yhdysvalloissa vuosina 1877–1878. Jesipova esiintyi 1890-luvulta 1910-luvulle myös duona viulisti Leopold Auerin kanssa sekä triona Auerin ja sellisti Aleksandr Veržbilovitšin kanssa. Solistina hän teki viimeisen esiintymisensä vuonna 1908. Jesipovalla oli laaja ja monipuolinen ohjelmisto. Hän työskenteli vuoteen 1908 saakka professorina Pietarin konservatoriossa. Yksi hänen oppilaistaan oli Sergei Prokofjev.

## Lähteet
Xandria

**Xandria** on saksalainen, Bielefeldissä perustettu sinfonista metallimusiikkia soittava yhtye. Vuoteen 2024 mennessä se on julkaissut kahdeksan studioalbumia ja kaksi EP-levyä.

## Historia
Yhtye on perustettu alun perin vuonna 1994, jolloin se soitti goottimetallia. Yhtye hajosi vuonna 1997 ja perustettiin uudestaan vuonna 1999, josta lähtien se on soittanut sinfonista metallia. Alkuperäisestä yhtyeestä mukana on Marco Heubaum. Yhtyeen ensimmäinen albumi *[[Kill the Sun]]* julkaistiin vuonna 2003 Drakkar Recordsin kautta.

## Kokoonpano

### Nykyiset jäsenet

* Marco Heubaum – kitara (1994–), koskettimet (1997–), laulu (1994–2001)
* Ambre Vourvahis – laulu (2022–)
* Rob Klawonn – kitara (2022–)
* Tim Schwarz – basso (2022–)
* Dimitrios Gatsios – rummut (2022–)

### Entiset jäsenet

* Niki Weltz – rummut (1994–1997)
* Manuel Vinke – kitara (1996–1997)
* Andreas Litschel – koskettimet (1996–1997)
* Holger Vester – basso (1996–1997)
* Nicole Tobien – laulu (1997)
* Holger Vester – basso (1997)
* Jens Becker – kitara (1999–2000)
* Andreas Maske – kitara (2000–2001)
* Roland Krueger – basso (1999–2004)
* Kerstin Bischof – laulu (2009–2010)
* Lisa Middelhauve – laulu, piano (2000–2008, 2010)
* Nils Middelhauve – basso (2004–2012)
* Manuela Kraller – laulu (2010–2013)
* Dianne van Giersbergen – laulu (2013–2017)
* Steven Wussow – basso (2013–2019)
* Gerit Lamm – rummut (2000–2022)
* Philip Restemeier – kitara (2002–2022)

### Kiertueella

* Fabio D'Amore – basso (2012–2014)
* Hendrik Thiesbrummel – rummut (2016)
* Aeva Maurelle – laulu (2017–2019)

## Diskografia
### Studioalbumit
* 
* 
* 
* 
* 
* 
* 
* 

### EP-levyt
* *Fire & Ashes* (2015)
* 

### Singlet

* *Kill the Sun* (2003)
* *Ravenheart* (2004)
* *Eversleeping* (2004)
* *Save My Life* (2007)
* *In Love with the Darkness* (2005)
* *Sisters of the Light* (2007)
* *Valentine* (2012)
* *Dreamkeeper* (2014)
* *Nightfall* (2014)
* *Don't Say a Word* (2015)
* *Voyage of the Fallen* (2015)
* *We Are Murderers (We All)* (2017)
* *Call of Destiny* (2017)
* *Queen of Hearts Reborn* (2017)
* *Ship of Doom* (2017)
* *Reborn* (2022)
* *You Will Never Be Our God* (2022)
* *Ghosts* (2022)
* *The Wonders Still Awaiting* (2022)
* *Two Worlds* (2023)
* *My Curse is My Redemption* (2023)
* *Universal* (2024)
* *No Time to Live Forever* (2024)
* *200 Years* (2024)

## Lähteet

## Aiheesta muualla
* 
*
God Save the Rave

**God Save the Rave** on saksalainen Scooter-yhtyeen kahdeskymmenes studioalbumi, jonka Sheffield Tunes & Kontor Records julkaisi 16. huhtikuuta 2017.
Albumi ylsi Saksan albumilistan sijalle 4, ja pysyi listalla yhteensä 4 viikkoa.

## Kappaleet
CD 2   I Want You to Stream!

Limited Deluxe Box 

2 CD  + Auton tuoksupuu,  Autotarra, Tarrasarja,  Skootterin valmistamat sukat

Huomautuksia Albumin vinyyliversiossa kappale Wand'rin' Star on korvattu kappaleella Lugosi

## Singlet

* **Scooter & Xillions -  Rave Teacher (Somebody Like Me)** Web

# Rave Teacher (Somebody Like Me) (3:15)
# Extended mix (5:02)

* **Scooter x Harris & Ford - God Save The Rave (**Web)

# God Save The Rave (3:12)
# Rave Teacher (Somebody Like Me) (3:15)

* **God Save The Rave (Extended mix)** Web

# Extended mix (5:08)

* **Devil's Symphony** (Web)

# Devil's Symphony (3:05)

* **Devil's Symphony (The Mixes)** Web

# Harris & Ford remix (2:41)
# Extended mix (5:09)
# Harris & Ford Extended remix (3:27)

* **Which Light Switch Is Which?** (Web)

# Which Light Switch Is Which? (3:22)

* **Which Light Switch Is Which? Extended** (Web)

# Extended (5:57)

* **Scooter & FiNCH ASOZiAL** - **Bassdrum** (Web)

# Bassdrum (2:55)

* **Bassdrum -** **Extended mix (**Web)

# Extended mix (4:16)

* **FCK 2020** (Web)

# FCK 2020 (3:29)

* **FCK 2020 - Extended mix (**Web)

# Extended (4:54)

* **FCK 2020 - Scooter feat. Rundfunk-Tanzorchester Ehrenfeld** (Web)

# FCK 2020  (2:28)

* **FCK 2020 - Raf & Superdefekt Remix** (Web)

# Raf & Superdefekt remix (3:10)

* **Scooter vs Timmy Trumpet - Paul Is Dead** (Web)

# Paul Is Dead (2:55)

* **Paul Is Dead - Extended mix** (Web)

# Extended mix (4:15)

* **Paul Is Dead** (Danish Promo CDR)

# Instrumental Radio edit (3:07)
# Instrumental Extended mix (4:04)
# Vocal Snippet (1:30)

* **Dimitri Vegas & Like Mike x Scooter - We Love Hardcore** (Web)

# We Love Hardcore (3:15)

* **We Love Hardcore - ''Extended mix*** (Web)

# Extended mix (4:34)

* *'Groundhog Day (The Mixes)''' Web

# Extended Mix (4:44)
# Allen Watts Extended Remix (4:50)
# Radio Edit (2:53)
# Allen Watts Remix Radio Edit (2:40)

## Arvostelut
* laut.de: 

## Lähteet
Allied Gold

**Allied Gold** on kanadalainen kaivosyhtiö, joka omistaa ja ylläpitää kultakaivoksia Malissa, Norsunluurannikolla ja Etiopiassa. Yhtiön pääkonttori sijaitsee Torontossa ja se listattiin Toronton pörssiin vuonna 2023. Vuodesta 2023 lähtien yritys tuottaa 375 000 unssia kultaa vuodessa ja kehittää etiopialaista Kurmuk-kultakaivosprojektia.

## Kaivokset
*Sadiola, Mali
*Bonikro ja Agbaou, Norsunluurannikko
projektit:
*Kurmuk, Etiopia
Kaupunginpuutarhurien Seura

**Kaupunginpuutarhurien Seura ry** on aatteellinen, vuonna 1935 perustettu yhdistys, jonka tavoitteena on vihreän elinympäristön ja suomalaisen maisema- ja puutarhakulttuurin edistäminen sekä alan arvostuksen kohottaminen. Yhdistys järjestää koulutustilaisuuksia, tapaamisia ja opintomatkoja sekä osallistuu aktiivisesti alan kehitys- ja tutkimustoimintaan.

Kaupunginpuutarhurien Seura on tehnyt viheralueiden käyttö- ja hoitoluokituksen, joka toimii runkona kuntien viherhoidon suunnittelussa. Luokitus toimii myös perustana tilastoinnille, jolla voidaan verrata eri kaupunkien viheralueiden hoitoa, ja seurata ja ohjata kustannuskehitystä.

Kaupunginpuutarhurin pätevyysvaatimuksena on yleensä puutarha-alan ammattitutkinto ja työkokemus viheralalla. Kaupunginpuutarhurien Seura hyväksyy jäseniksi myös muita kuntien ja kaupunkien palveluksessa työskenteleviä viheralan ammattilaisia. Kaupunginpuutarhurien Seura ei ota ammattiyhdistysliikkeen roolia. 
Seura perustettiin Helsingissä vuonna 1935.”

Seura järjestää Kesäluentopäiviä eri paikkakunnilla, kuten vuonna 2023 Pohjoismaisen Puistokongressin yhteydessä Helsingissä. 

## Lähteet

## Aiheesta muualla
* Kaupunginpuutarhurien Seura ry
Tautoga

**Tautoga** (*Tautoga onitis*) on huulikaloihin kuuluva kalalaji. Lajia tavataan uhanalaisena Pohjois-Amerikan itärannikolla.

## Koko ja ulkonäkö
Tautoga voi kasvaa suurimmillaan noin 90 cm pitkäksi. Laji on ruumiinrakenteeltaan pitkänomainen, korkearuumiinen ja tukeva. Selkäevä on pitkä ja pyrstöevä lyhyt, paksu ja lähes tasakärkinen. Tautogan huulet ovat paksut. Kalan väri vaihtelee vihertävästä harmahtavaan ja hyvin tumman ruskeaan. Erityisesti naarailla ja nuorilla yksilöillä on epäsäännöllisiä juovia.

## Levinneisyys ja elintavat
Tautogaa tavataan Nova Scotiasta Etelä-Carolinaan. Se liikkuu rannikoilla erityisesti riuttojen tai laiturien läheisyydessä ja talvisin syvemmissä vesissä. Kala on päiväaktiivinen. Tautoga syö nilviäisiä ja äyriäisiä. Lisääntymiskausi on huhtikuulta kesäkuulle, ja kutu tapahtuu pareittain tai ryhminä.

Tautoga on sekä vapaa-ajan että kaupallisen kalastuksen kohde. Kalastuksen vuoksi kannat ovat taantuneet, ja tautoga luokitellaan vaarantuneeksi.

## Lähteet
Erika Haavisto

**Erika Haavisto** (s. 1990) on suomalainen dokumentaaristen elokuvien ja sarjojen tekijä. 

## Ura
Haavisto valmistui Lundin yliopiston elokuvatuotannon maisteriohjelmasta vuonna 2015. Haaviston lopputyö käsitteli sitä, kuinka totuudenmukainen dokumenttielokuvan esittämä todellisuus on .

Erika Haaviston kiinnostus dokumenttielokuvia kohtaan alkoi vuoden 2005 Dokkinon kehittelypajassa , missä hän leikkasi ja kuvasi lyhytelokuvan *Mä tykkään muusta* luokkatovereidensa kanssa. Elokuva etsi syitä sille, miksi naisia haukutaan lehmiksi.

Vuonna 2016 Erika Haavisto kuvasi ensimmäisen lyhytdokumenttielokuvansa *Coffee First**.* Projektin rahoitti Yle FOLK ja elokuva esitettiin Ylellä televisiossa ja Yle Areenassa. Lyhytelokuvassa nuori yrittäjä lähtee Piilaaksoon perustamaan pikakahviyritystä.

Lyhytelokuvan julkaisun jälkeen Haavisto sai rahoituksen ensiohjaukselleen *[[Silicon Valley, Baby|Silicon]] Valley, Baby*:lle, joka on laajempi autobiografinen kuvaus nuoren miehen ja tämän puolison matkasta Piilaaksoon valmistamaan maailman parasta pikakahvia . Startup-yrittämisen ala- ja ylämäet kiinnostivat yleisöä, sillä *Silicon Valley, Baby* oli vuoden 2020 Docpoint-elokuvafestivaalin neljänneksi katsotuin elokuva myyden loppuun kaikki neljä näytöstä . Elokuva esitettiin myös Uudessa-Seelannissa Doc Edge -elokuvafestivaalilla .

Haavisto työskenteli pääkuvaajana ja tuottajana Dangerous Play -elokuvassa, jossa ohjaaja seuraa pikkusiskonsa elämää. Haaviston vuodesta 2019 asti kehitteillä ollut toinen pitkä dokumenttielokuvahanke *Like a Virgin* on saanut neljän säätiön rahoituksen . Dokumenttielokuvien lisäksi hän on kuvannut kaksi kautta rekkailusta kertovaa sarjaa Ylelle . 

Tuotantojen ohella Erika Haavisto kirjoittaa toisinaan juttuja Lehtiset-elokuvakulttuurilehteen  .

## Filmografia
* *Coffee First.* 2016. Dokumentaarinen lyhytelokuva.
* *[[Silicon Valley, Baby]]*. 2020. Pitkä dokumenttielokuva.
* *Rahdinmetsästäjät*, kausi 1. 2022. Reality-tv-sarja.
* *Made in Finland*. 2023. Draamasarjan making of -videot.
* *Rahdinmetsästäjät*, kausi 2. 2024. Reality-tv-sarja.
* *Dangerous Play.* 2025. Dokumentaarinen tv-sarja.

## Palkinnot ja tunnustukset
* Kunniamainita dokumenttielokuvasta *Silicon Valley, Baby*. 2020. Nordic International Film Festival.
* *Rahdinmetsästäjät*, kausi 1. 2022 . Yleisösuosikkiehdokas Venla-gaalassa.

## Lähteet

## Aiheesta muualla
* 
* 
* Elonet Erika Haavisto
AGCO Power Arena

**AGCO Power Arena** on Nokialla Kankaantaan kaupunginosassa sijaitseva urheiluhalli. Halli otettiin käyttöön vuonna 2024. Hallissa voi pelata lentopalloa, koripalloa, salibandya, käsipalloa sekä useita muita lajeja. Hallin istumapaikkakapasiteetti on noin 1900 paikkaa. AGCO Power Arenalla pelaa kotiottelunsa muun muassa Korisliigassa pelaava BC Nokia.

## Lähteet
János Melich

**János Melich** (16. syyskuuta 1872 Szarvas, Unkari –  20. marraskuuta 1963 Budapest, Unkari) oli unkarilainen kielentutkija, filosofian tohtori 1896. Hän oli vuodesta 1896 kirjastonhoitajana Unkarin kansallismuseon kirjastossa, vuodesta 1901 unkarin kielen etymologian dosenttina Budapestin yliopistossa, vuodesta 1911 ylimääräinen professori (honoris causa). Hän julkaisi unkarilaisen ja slaavilaisen kielitieteen alalta useita tutkimuksia ja lisäksi muutamien vanhojen unkarin sanakirjojen ja unkarilaisten painotuotteiden uusintapainoksia. Hän julkaisi vuodesta 1914 yhdessä Zoltán Gomboczin kanssa unkarin kielen etymologista sanakirjaa *Magyar Etymológiai Szótár*. Hänet nimitettiin ensimmäisen maailmansodan aikana Unkarin kansallismuseon kirjastonjohtajaksi ja 1921 slaavilaisen kielitieteen professoriksi Budapestin yliopistoon.

## Julkaisut
* *Szláv jövevényszavaink* (’Slaavilaiset lainasanamme’, 1903-1905)
* *A magyar A magyar szótárirodalom  története* (’Unkarin sanakirjan historia’, 1907)
* *Deutsche Ortsnamen und Lehnwörter des ungarischen Sprachschatzes* 1900 (yhdessä Victor Lumtzellerin kanssa).

## Lähteet

## Aiheesta muualla
Freimannin metroasema

**Freimann** on metroasema Münchenin metrossa, joka avattiin 19. lokakuuta 1971 osana metron ensimmäistä vaihetta. Se sijaitsee U6-linjalla Schwabing-Freimannin kaupunginosassa.

## Lähteet
Tampere University Press

**Tampere University Press** (TUP) on vuonna 1994 perustettu tiedekirjakustantaja, joka toimii Tampereen yliopistossa. Kustantamo julkaisee monografioita ja toimitettuja teoksia yhteiskunta- ja kasvatustieteiden sekä humanististen tieteiden aloilta.

Kirjaehdotukset ja käsikirjoitukset ennakkoarvioi TUPin toimitusneuvosto, minkä jälkeen lupaavina pidetyt käsikirjoitukset lähetetään riippumattomille vertaisarvioijille. Kustantamolle on vuonna 2014 myönnetty oikeus käyttää TSV:n vertaisarviointitunnusta.

TUP siirtyi vuoden 2016 alussa Open Access -malliin. Kustantamon julkaisemat kirjat ovat vapaasti saatavilla verkossa ja julkaiseminen on kirjoittajille maksutonta heidän taustaorganisaatiostaan riippumatta.

## Lähteet
Tampere University Press. Viitattu 13.8.2024. https://edition.fi/tup 

Tampereen korkeakouluyhteisö: Tampere University Press. Viitattu 13.8.2014. https://www.tuni.fi/fi/kirjasto/tampere-university-press 

Ruth, A.-S. (2019, October 3). From local to (potentially) global. Case Tampere University Press. 2019 2nd AEUP Conference: (Re-)Shaping University Presses and Institutional Publishing. Profiles – Challenges – Benefits, Brno, Czech Republic. Zenodo. https://doi.org/10.5281/zenodo.3471045  

## Aiheesta muualla
* TUPin verkkosivut
* Directory of Open Access Books 
* Edition.fi - Suomalaiset monografiat ja kokoomateokset verkossa
Marokko (elokuva)

**Marokko** () on Josef von Sternbergin ohjaama yhdysvaltalainen mustavalkoelokuva vuodelta 1930. Se on lajiltaan romanttinen draama ja pääosia näyttelivät Marlene Dietrich, Gary Cooper ja Adolphe Menjou. Benno Vignyn saksankieliseen, vuonna 1927 ilmestyneeseen romaaniin perustuva elokuva kertoo kabareelaulajattaresta ja muukalaislegioonalaisesta, jotka rakastuvat Rifin sodan aikana Saharan liepeillä.

*Marokko* on kuuluisa kohtauksestaan, jossa Dietrichin esittämä naispäähenkilö laulaa frakkiin pukeutuneena ja suutelee yleisössä olevaa naista. Kohtaus aiheutti aikanaan skandaalin. Elokuva oli Oscar-ehdokkaana neljässä kategoriassa, mukaan lukien parhaasta ohjauksesta (Sternberg) ja parhaasta naispääosasta (Dietrich). *Marokko* valittiin vuonna 1992 osaksi National Film Registryä ”kulttuurisesti, historiallisesti ja esteettisesti merkittävänä”.

Vuonna 1936 elokuvasta tehtiin radiokuunnelmaversio Lux Radio Theatreen. Dietrich uusi roolinsa Amy Jollyna, legioonalaisen äänenä oli Clark Gable.

## Lähteet
Aleksandr Veržbilovitš

**Aleksandr Valerianovitš Veržbilovitš** (; 8. tammikuuta 1850 Pietari – 15./16. maaliskuuta 1911 Pietari) oli venäläinen sellisti.

Veržbilovitšin sukujuuret olivat puolalaisessa aatelistossa. Hänen nimestään käytetään puolaksi kirjoitusasua Aleksander Wierzbiłłowicz. Veržbilovitš valmistui Pietarin konservatoriosta, jossa hän opiskeli vuoteen 1871 saakka sellonsoittoa Karl Davidovin johdolla. Hän aloitti itse sellonsoiton ja kamarimusiikin opettamisen Pietarin konservatoriossa vuonna 1882. Veržbilovitš kantaesitti Karl Davidovin neljännen sellokonserton. Hän oli myös mukana kantaesittämässä Pjotr Tšaikovskin, Eduard Nápravníkin ja Aleksandr Glazunovin teoksia. Hän piti Venäjän-ensiesitykset Frédéric Chopinin ja Edvard Griegin sellosonaateista. Veržbilovitš piti konsertteja laajalti eri puolilla Venäjää. Hän esiintyi myös Suomessa, Itävallassa, Englannissa, Belgiassa, Saksassa, Tanskassa, Italiassa, Alankomaissa, Puolassa, Turkissa ja Ranskassa. Veržbilovitš oli lisäksi aktiivinen esiintyjä eri kamarimusiikkikokoonpanoissa ja toimi oopperatalojen ensimmäisenä sellistinä Pietarissa.

Veržbilovitš teki gramofoniäänityksiä. Hänelle myönnettiin muun muassa Pyhän Stanislauksen ritarikunnan toisen luokan kunniamerkki (1897) ja Pyhän Annan ritarikunnan toisen luokan kunniamerkki (1902).

## Lähteet

## Aiheesta muualla
* IMSLP: nuotteja